Die grootste ja-woord ooit!Skermgreep uit die video ŉ Man van Tokyo se naam is in die Guinness-wêreldrekordboek opgeteken vir die grootste GPS-tekening ooit. Dié huweliksaanbod het ses maande se langpadreis, Google Earth, GPS en baie toewyding geneem om te voltooi. Yasushi “Yassan” Takahashi se ongelooflike storie, wat Google Donderdagoggend op sy Twitter-blad gedeel het, het vinnig opslae gemaak op sosiale media. Yassan het al in 2008 geweet hy wil sy meisie, Natsuki, vra om te trou. Hy skep al ongeveer 10 jaar lank kuns met Google Earth en Street View en het besluit om dit by sy groot vraag in te sluit. GPS-kuns is ŉ digitale tekening op grootskaal deur met ŉ GPS-toestel te reis op ŉ voorafbepaalde roete, verduidelik Google. Wanneer die roete dan op Google Earth gelaai word, is die tekening duidelik. Yassan het ŉ yslike “Marry Me” met boonop ŉ hartjie daarby oor die kaart van Japan geteken. Hy het sy werk bedank en ŉ roete van Hokkaido na die kusgebied van Kagoshima beplan. Ná ses maande op die pad het hy meer as 7 000 km afgelê om die huweliksaanbod uit te lê. Natsuki het natuurlik “ja” gesê! “Dit was ŉ groot verrassing,” het sy aan die South China Morning Post gesê. “Ek voel geliefd!” For over 10 years, Tokyo resident Yasushi “Yassan” Takahashi has been creating GPS art with @googleearth and #StreetView—but it was his very first drawing that was his biggest, in more ways than one → https://t.co/O9dYPHyauy pic.twitter.com/dEXmwp9suc — Google (@Google) April 10, 2019 Klik hier as die video nie direk in jou webblaaier speel nie.